**О Т Ч Е Т**

**за**

**осъществените читалищни дейности на НЧ ”Просвета-1927г”-**

**с.Чавдарци, общ.Ловеч**

**в изпълнение на Програмата за развитие на читалищната дейност**

**в Община Ловеч за 2021год.**

*Всяка година представяме в Общината отчетни доклади за предходната година съгласно ЗНЧ по чл. 26а/4/.На Вашето внимание представяме обобщена информация за случилото се през 2021 г.*

1. **ОРГАНИЗАЦИОННА ДЕЙНОСТ.**

Българското читалище се възприема като културна институция, завоювала своите позиции през годините на своето съществуване и доказала своята необходимост. На територията на с.Чавдарци това е единствената културна институция. Съгласно Закона за народните читалища – читалищата са юридически лица с нестопанска цел. Те са самоуправляващи се български културно-просветни сдружения. Народните читалища имат мисията да съхранят и развият традиционните ценности на нацията. В тяхната дейност могат да участват всички физически лица без ограничения на възраст, пол, политически и религиозни възгледи и етническо самосъзнание.

За 2021 г. регистрираните членове са 70. Настоятелството се състои от 5 члена, а Проверителната комисия от 3 члена. Персонала в читалището са – читалищен секретар и работник в библиотека. През изминалата година, година на пандемия, съвещанията и работните срещи бяха предимно в онлайн пространството. Продължихме обмяната на опит с други читалища и библиотеки. Поддържа се членската маса, дейността се ръководи от своя върховен орган – общото събрание, а през другото време от законно избрано читалищно настоятелство.

Основните документи за дейността на библиотеката са съобразени със Закона за обществените библиотеки, устройствения правилник и други нормативни документи. В длъжностните характеристики, в инструкции, заповеди и планове са делегирани правомощия и отговорности на работещите в читалището, в изпълнение на преките им задължения. Служителите са запознати с Етичния кодекс, Правилник за вътрешния трудов ред, вътрешните правила за работна заплата и други. Документите, свързани с обслужване на читателите са поставени на видно място в библиотеката и е осигурен свободен достъп до тях.

Епидемията от Covid 19 ограничи цялостната работа на читалището и по тази причина във всеки елемент от дейността се забелязва намаляване на: организиране и участие в инициативи, библиотечна дейност, посещения и мероприятия.

**2. КУЛТУРНИ ДЕЙНОСТИ:**

Към читалището съществуват

- Клуб „Млад художник” – в него деца рисуват по различни теми: „Лятна ваканция”, „Сезони”, „Любима книга” и други. Имаме и спечелен сертификат за участие на Йорданка и Атанас Митеви в национален ротарски конкурс на тема ”Светите Братя Кирил и Методий – обединители и просветители на Европа”.

- Клуб „Аз спортувам” – отново през летния период децата провеждат спортни и занимателни игри.

- Клуб „На кафе в читалището” - под това наименование е създадена страница във социалната мрежа Фейсбук. Целта му е създаване на социална връзка между жителите на селото макар и виртуално.

**2.1 Традиционни тържества на местно ниво:**

* Баба Марта / закичване с мартеници жителите на селото,
* 3 Март – участие в националната инициатива „Пробуждане с хоро”,
* Еньовден представяне на народният обичай, билки и билкосъбиране,
* 1 Юни – Ден на детето и др.

**2.2Други дейности:**

* По случай „Ден на земята” се проведе почистване на зелените площи
* Спортни празници и летни занимания за децата.

**3.БИБЛИОТЕЧНА ДЕЙНОСТ:**

Библиотеката наброява 6476 книги.

С финансирането на проект към Министерството на културата са закупени 80 книги. От дарения библиотечния фонд е обогатен с още 57 книги, както и е закупена 1 бройка. Даренията са направени от Община Ловеч, както и от Таня Ганева.

**Абонамент.**

През 2021 г. имаме абонамент за „Хоби фермер”

**Посещенията в библиотеката**

Със затварянето поради пандемията посещенията са едва 133.

**Заетите книги** - са 211 бройки.

**3.1 Дейности на библиотеката**

Всяка година се отбелязва по подобаващ начин чествания на бележити дати и празнични дни.

* Съобразявайки се с препоръчителните мерки за социална дистанция за намаляване на риска от разпространение на COVID -19, беше необходимо мероприятията да бъдат съобразени и за тях бяха подготвени табла във фоайето, както и тематични кътове за тяхното отбелязване, а те са:
* - 6 Януари годишнина от рождението на Христо Ботев;
* - 23 Април Световен ден на книгата – тематичен кът;
* - 24 Май – Ден на българската просвета и култура;
* - 2-ри Юни – Ден на Ботев и загиналите за свободата на България;
* - 6-ти септември – Съединението на България – 135г.;
* - 15 септември – Първия учебен ден;
* - 22 септември – Ден на независимостта на България;
* - 1 ноември – Ден на народните будители;
* - 7 ноември –Годишнина от рождението на Любен Каравелов;
* - 9 ноември- Годишнина от рождението на Йордан Йовков.

**3.2 Кампании, инициативи и дейности на доброволците:**

* Да почистим центъра на селото;
* Да се подготвим за зимата- рязане и складиране на дърва за читалището;
* Поставяне на обявените свободни места за Община Ловеч;

**3.3 Културно-информационен център в библиотеката.**

Библиотеката разполага с 4 бр. компютърни конфигурации ,1бр. принтер, 1бр. скенер , 1бр. мултифункционално устройство и 1бр. мултимедия с екран. Оборудването е от допълваща субсидия и по програма „Глобални библиотеки – България”.

**Дейности чрез ИКТ оборудването:**

-Сканиране, копиране и печат на документи;

-Изготвяне на необходими документи за кандидатстване за работа;

-Отпечатване на документи за пътуване в чужбина;

- Проверка на здравни осигуровки и други;

-Поддържане на профил на читалище в социална мрежа Фейсбук;

-Поддържане на електронни албуми със снимки и видеоклипове от дейността на читалището като цяло;

-Търсене и презентиране на традиции и обичаи;

- Инициативи свързани с книгата, културни мероприятия, изложби;

- Запознаване на учениците с изискванията, условията и начина за ползване на необходимата литература в библиотеките.

**3.4Други инициативи :**

Стана традиция ежегодно да ни гостуват доброволците от РБ „Б.Цонев” – гр.Ловеч. за провеждане на „Забавно лято” пред читалищната сграда в селото.

Децата с интерес го очакват.

**ИЗГОТВЕНИ ПРОЕКТИ И ПРОГРАМИ:**

С гордост можем да кажем, че за поредна година спечелихме проект към Министерството на културата по проект „Българските библиотеки – съвременни центрове за четене и информираност” на стойност 1147 лв.

Кандидатствахме и по проект „Помощ за книгата”, с наименование на проекта „Кратък исторически път на НЧ”Просвета-1927г. – с.Чавдарци, общ.Ловеч” . На първия етап се класирахме, но при окончателното решение комисията излезе с резолюция, че интереса към книгата ще е ограничен. Материалите са запазени и могат да послужат при бъдеща дейност.

През 2021г. бе сформирано сдружение „МЕСТНА ИНИЦИАТИВНА ГРУПА ЛЕТНИЦА – ЛОВЕЧ” с нестопанска цел за осъществяване на обществено полезна дейност, в което участие взема и НЧ „Просвета-1927г.”

**4.МАТЕРИАЛНО ТЕХНИЧЕСКА БАЗА**

Читалището е общинска собственост, предоставена ни за ползване безвъзмездно. Помещенията се поддържат в добро състояние, читалищното имущество също. Направи се ремонт на ВИК инсталацията и се снабди Библиотеката с течаща вода.

В следствие на повреди в покривната конструкция се появиха течове в читалищният салон, библиотечните зали и коридорите. След което и падане на части от окачения таван на сцената. Бяха подадени необходимите сигнали към общината. Направено е техническо становище. Необходимо е ремонт на покривна конструкция и измазване на петната по тавана в салона, както и ремонт на окачения таван на сцената. В приземният етаж на читалището една част от битовата зала е в окаяно състояние- влага, изронени стени, прогнила дограма и подпочвени води.

Настоятелството на читалището ще търси активно възможности за финансиране на ремонтните дейности.

По предписание на „Пожарна безопасност и защита на населението” се актуализира противопожарната инструкция, свързана с осигуряването на пожарната безопасност на територията на обекта. Постави се аварийно евакуационно осветление в читалището. Бяха закупени допълнително пожаротехнически средства за първоначално гасене.

Разработена е политика за здравословни и безопасни условия на труд. Сключен е договор със Служба за трудова медицина за здравословното състояние на работещите в библиотеката. Провеждат се ежегодни инструктажи, както и инструктаж за пандемичната обстановка.

**4.ФИНАНСИРАНЕ**

Читалището работи с финансови средства от утвърдени субсидии, отпуснати от държавния и общински бюджет, финансови постъпления от такси, членски внос, дарителства. Субсидирана численост на персонала- 1бр. и 0,5 бр.-читалищен секретар и работник библиотека.

Прихода за 2021г. е - 19251лв

- Субсидия - 17405 лв.

- Субсидиран проект - 1147 лв

Приходи от членски внос: - 56 лв

 - Други приходи /дарения,

 такси и други/ - 643 лв

**5.ПАРТНЬОРИ, СПОНСОРИ , ДАРИТЕЛИ:**

Принципите от които се ръководи читалището в отношенията си със своите партньори, спонсори и дарители са : отговорност, прозрачност, отзивчивост и коректност.

* Министерство на културата
* Община Ловеч
* РЕКИЦ – гр. Ловеч
* Регионална библиотека „ Б. Цонев”-гр.Ловеч
* Партньори по програма „Глобални библиотеки-България”
* Кметство - с.Чавдарци
* Други читалища от област Ловеч
* Местен бизнес и други НПО
* Училища и детски градини от съседните села

Чит.секретар :…………………………………..

 / НЕВЯНКА ГЕОРГИЕВА /